Azilkërkuesit rusë dhe ukrainas përballen me realitete të ndryshme në kufirin amerikan 
Shumica e emigrantëve, duke përfshirë rusët, nuk mund të hyjnë në ShBA për shkak të kufizimeve kundër COVID-it, ndërsa ukrainasit lejohen të futen pas shqyrtimit të çdo rasti individual
Qytetarë ukrainas dhe rusë po udhëtojnë drejt qytetit kufitar meksikan të Tihuanës, me qëllim që të kërkojnë azil politik në Shtetet e Bashkuara. Korrespondentët e Zërit të Amerikës ishin në kufirin e Meksikës me Shtetet e Bashkuara dhe njoftojnë se ndërsa shumë ukrainas arrijnë ta kalojnë kufirin, qytetarët rusë po hasin në pengesa më të mëdha për të hyrë në Amerikë. Ditëve të fundit dhjetëra rusë dhe ukrainas ndodhen në pjesën meksikane të kufirit, me shpresën që të aplikojnë për azil politik në Shtetet e Bashkuara. Ukrainasit kryesisht lejohen të paraqesin kërkesat e tyre, pas një udhëzimi të brendshëm që mban datën 11 mars, të agjencisë së doganeva, për t’i përjashtuar ata nga kufizimet e vendosura gjatë administratës së Presidentit Trump, që e vështirësonte procesin e kërkimit të azilit në Shtetet e Bashkuara. Në atë kohë presidenti Trump përmendi si arsyetim rrezikun nga Covid-19, për kufizimet, por kritikët thonë se synimi i tij ishte frenimi i azilkërkuesve nga Amerika Qendrore dhe Haiti. Vendimi vazhdon të jetë në fuqi, edhe gjatë administratës Biden. Disa familje ukrainase janë pranuar falë përjashtimit nga ky rregull. Por udhëzimi i brendshëm nuk përmend rusët, megjithëse të dyja grupet ikin nga sulmi i presidentit rus Vladimir Putin në Ukrainë. Marku, një menaxher restoranti, thotë se lufta e detyroi të largohej nga Rusia. thotë ai. Një tjetër rus nga Shën Petersburgu, që u largua me gruan dhe dy fëmijët, thotë se nuk po arrin ta besojë atë që po ndodh. thotë Evgeni Yarin, shtetas i Rusisë. Zyrtarët në qytetin Tijuana u janë lutur emigrantëve rusë të largohen nga trotuaret e mbushura me njerëz pranë pikës kufitare, ndërsa autoritetet amerikane shqyrtojnë rastet e tyre. Të shtunën, kryebashkiaku i Tijuanës tha se emigrantët u pajtuan që të vendosen në një hotel. Lufta ka peshë të madhe në mendjet e ukrainasve dhe rusëve. Një inxhinier teknologjie hamendëson se çfarë është në gjendje të bëjë presidenti Putin. thotë Krylo Sokolov. Ushtarët rusë në Ukrainë kanë marrë nën kontroll termocentralin më të madh bërthamor në Evropë, Zaporizhia. Shumica e rusëve që presin ta kalojnë kufirin janë disidentë të vjetër që erdhën në Meksikë si turistë, ndërsa fluturimet midis Rusisë dhe shumicës së Evropës po ndaloheshin. Antoni, profesor universiteti në Rusi, thotë se nëse kthehet, fat i errët e pret atë, gruan e tij dhe të tjerët. thotë ai. Ukrainasit shpresojnë që përmes azilit të shpëtojnë nga një luftë të cilës nuk po i shihet fundi, ndërsa rusët shpresojnë të ikin nga një vend që po bëhet gjithnjë e më jotolerant ndaj zërave ndryshe.